2020 ברוסיה

2020 ברוסיה היא השנה ה-29 להקמת הפדרציה הרוסית לאחר התפרקות ברית המועצות.

הנהגה 
 נשיא רוסיה - ולדימיר פוטין
 ראש הממשלה - דמיטרי מדבדב, עד 15 בינואר; מיכאיל מישוסטין, החל מ-16 בינואר
 יושבת ראש מועצת הפדרציה של רוסיה - ולנטינה מטוויינקו
 יושב ראש הדומה הממלכתית - ויאצ'סלב וולודין

אירועים עיקריים

 2 בינואר – נבחרת רוסיה בהוקי קרח נשים סיימה במקום השלישי באליפות העולם בהוקי קרח נשים.
 5 בינואר – נבחרת רוסיה בהוקי קרח לנוער הפסידה לקנדה בגמר אליפות העולם בהוקי קרח לנוער בתוצאה 4:3 וסיימה במקום השני בטורניר.
 15 בינואר – בנאום מצב האומה, נשיא רוסיה ולדימיר פוטין הודיע על שינויים עתידיים בחוקה. לאחר מכן ראש הממשלה, דמיטרי מדבדב, הודיע כי לממשלה אין מקום להתקיים תחת תנאים אלה והודיע על התפטרותו. בהתאם, הממשלה כולה התפזרה והפכה לממשלת מעבר עד לכינון ממשלה חדשה. למחרת אושר מינויו של מיכאיל מישוסטין, ראש שירות המיסים הפדרלי לשעבר, לראש הממשלה; ב-21 בינואר הוא הציג לנשיא את הרכב הממשלה החדשה שכללה 21 שרים, 9 מהם שרים חדשים.
 22 בינואר – **מועצת הפדרציה של רוסיה אישרה את פיטוריו של יורי צ'ייקה מתפקיד התובע הכללי של רוסיה, לאחר 14 שנים בתפקיד. במקומו מונה איגור קראסנוב.
נבחרת רוסיה בהוקי עד גיל 17 גברה על ארצות הברית בגמר ההוקי קרח באולימפיאדת הנוער והבטיחה זכייה במדליית זהב.
 24 בינואר – טקס פרסי נשר הזהב הרוסי ה-18: הסרט "טקסט" זוכה בפרס נשר הזהב, בקטגוריית הסרט העלילתי הטוב ביותר.
 26 בינואר – רוסיה זוכה בארבעה מדליות זהב באליפות אירופה בהחלקה על הקרח שנערכה באוסטריה, לאחר שאליונה קוסטורנאיה זכתה בתחרות היחידות, כשלצידה על הפודיום היו אנה שצ'רבאקובה שזכתה במדליית כסף ואלכסנדרה טרוסובה שזכתה בארד; דמיטרי אלייב זכה יומיים קודם בתחרות היחידים (והיה לרוסי הראשון לזכות באליפות אירופה מאז יבגני פליושצ'נקו בשנת 2012). בנוסף להם, דמיטרי קוזלובסקי ואלכסנדרה בויקובה זכו באליפות ההחלקה לזוגות בעוד ויקטוריה סיניצינה וניקיטה קצלאפוב זכו בתחרות הריקוד על הקרח.
 29 בינואר – בשל פרשיות שערורייתיות פוטר ראש רפובליקת צ'ובשיה, מיכאיל איגנאטייב.
 30 בינואר – פרשת נעמה יששכר: לאחר 10 חודשים במאסר נעמה שוחררה לאחר שנשיא רוסיה ולדימיר פוטין חתם על חנינה.
 31 בינואר – עובד אחד נהרג במהלך עבודות פירוק מתחם האירועים והספורט הפטרבורגי בסנקט פטרבורג, כאשר גג המבנה קרס בפתאומיות.
 5 בפברואר – משרד ההגנה של רוסיה פינה מהרפובליקה העממית של סין 140 אזרחים רוסיים, על רקע התפרצות נגיף הקורונה.
 10 בפברואר – בית הדין הצבאי המחוזי במוסקבה דן ל-18 שנות מעצר 11 חברים בארגון האנרכיסטי "רשת", שהוכר כארגון טרור.
 26 בפברואר – הטניסאית מריה שראפובה, שהייתה אחת מעשרות שזכתה בכל טורנירי הגרנד סלאם, הכריזה על פרישתה ממשחק.
 27 בפברואר – נחנך אי החלומות במוסקבה, הראשון מסוגו ברוסיה ומפארקי השעשועים הגדולים מסוגם באירופה.
 29 בפברואר – תהלוכות המוניות במוסקבה וסנקט פטרבורג לזכרו של מנהיג האופוזיציה, בוריס נמצוב. עשרות צועדים נעצרו.
 10 במרץ – ** מפלגת השלטון רוסיה המאוחדת וסיעות נוספות בבית התחתון בפרלמנט מציעות לפוטין למחוק את ספירת הכהונות הקודמות שלו על מנת לאפשר לו להתמודד ב. בנוסף התיקונים המוצעים לחוקה אושרו בקריאה שנייה, לקראת אישורן לקריאה שלישית והגשתן למשאל עם בהמשך השנה.
 בעקבות התפרצות נגיף קורונה-ווהאן והתפרצות נגיף הקורונה ברוסיה, עיריית מוסקבה הגבילה קיום אירועים המוניים ונאסר על התכנסות של יותר מאלפיים איש, מ-10 במרץ עד ל־10 באפריל, זאת בהתאמה להנחיות השירות הפדרלי לפיקוח בתחום הגנת זכויות הצרכן ומשרד הבריאות של רוסיה.
 14 במרץ – 49 עצורים בהפגנה ליד מטה שירות הביטחון הפדרלי במוסקבה נגד השינויים בחוקה.
 25 במרץ – לראשונה בתולדותיה בוטלה המשך העונה בליגת ההוקי הקונטיננטלית ולא הוכרזה אלופה.
 26 במרץ – ** בעקבות פרישתה של קאלב/קראמו האסטונית מהליגה (בשל מגפת הקורונה), הליגה המאוחדת של VTB הכריזה על הפסקת העונה ללא הכרזת אלופה, לראשונה בתולדותיה, חרף מחאותיה של חימקי מוסקבה, שסיימה את העונה הסדירה במקום הראשון ולראשונה בתולדותיה העונה הופסקה ללא הכרזת אלופה, כך ענף הכדורסל יהיה מושבת עד לפתיחת עונת 2020/2021, בספטמבר 2020.
 דליפת גז בבית דירות בעיר מגניטוגורסק גרמה לשרפה שהתפשטה לשאר הבניין והביאה למותם של 2 אנשים ופציעתם של עשרות.
 3 באפריל – נעצר סגן הרמטכ"ל, חליל ארסלאנוב, באשמת גנבת כספי ציבור באמצעות חברת וויינטלקום.
 4 באפריל – ** נעצר המשנה למושל מחוז קירוב, אנדריי פליטקו, באשמת קבלת שוחד בגובה 3.4 מיליון רובל.
 דליפת גז גרמה לפיצוץ בבית דירות ברחוב גגארין בעיר אורחובו־זויבו במחוז מוסקבה. דווח על 3 הרוגים וששה אחרים שנפצעו.
 8 באפריל – מושל סבסטופול לשעבר וסגן שר התעשייה והמסחר דמיטרי אובסיאניקוב גורש משורות מפלגת רוסיה המאוחדת. לאחר ששלושה ימים קודם היה מעורב בקטטה בשדה התעופה באיז'בסק. הוא סירב לעבור את הבדיקות הביטחוניות הדרושות וקילל את השוטרים ועובדי חברת התעופה. ועדת האתיקה המפלגתית מצאה זאת כהתנהגות פסולה ובמשרד התעשייה והמסחר הדגישו שהתנהגותו של סגן השר היא הפרה חמורה של קוד האתיקה של עובדי מדינה ונפתח הליך משמעתי נגדו.
 9 באפריל – מרד כלא אנגרסק: אסיר אחד נהרג במהלך מרד אסירים המוני בכלא אנגרסק במחוז אירקוטסק, במהלכו פרצו כוחות ספצנאז של שירות בתי הסוהר הפדרלי לדכא את המהומות, במסגרתן הוצתו מבני הכלא.
 12 באפריל – פוטר סגן שר הפנים וראש מחלקת החקירות במשטרה, אלכסנדר רומנוב, לאחר שתושאל כעד בשני מקרים של כפופים לו, הוא מואשם בשימוש לרעה בסמכותו.
 18 באפריל – בעיר אבקאן נעצר סגן ראש רפובליקת חקסיה, סרגיי נוביקוב, שכיהן גם כשר הבינוי והשיכון ברפובליקה. בוועדת החקירות ובשירות הביטחון הפדרלי האשימו אותו בקבלת שוחד.
 30 באפריל – ראש ממשלת רוסיה, מיכאיל מישוסטין נדבק בנגיף הקורונה, סגנו אנדריי בלואוסוב מונה למלא את מקומו למשך 20 יום. ב-19 במאי מישוסטין חזר לתפקידו.
 1 במאי – ולדימיר יאקושב שר הבינוי והשיכון אושפז לאחר שנדבק בנגיף. שבוע לאחר מכן שוחרר לביתו.
 6 במאי – שרת התרבות אולגה ליובימובה נדבקה בנגיף והוכנסה לבידוד.
 8 במאי – הצפות ענק בעיר ניז'ני נובגורוד בעקבות גשם רב וכמות משקעים גדולה באופן חריג שהביאה לכך שהמים בעיר הגיעו לגובה מטר.
 9 במאי – ** לראשונה מאז שנת 2000, לא נערך מצעד יום הניצחון, במקום זאת נערכו מטסים צבאיים ומשטים וטקס צנוע בהשתתפות המשמר הנשיאותי בחצר הקרמלין, בנוכחות פוטין.
 במוסקבה, התרחשה שרפה ביחידה לטיפול נמרץ בבית החולים הקליני מספר 50 על שם ספאסוקובוצקי. כתוצאה מכך מתה חולה שהייתה מחוברת למערכת ההנשמה מדגם Avant-M.
 11 במאי – שרפה שפרצה בהוספיס בקרסנוגורסק, מחוז מוסקבה הביאה למותם של תשעה מטופלים.
 12 במאי – ** דובר הקרמלין, דמיטרי פסקוב אושפז לאחר שנדבק בנגיף הקורונה. גם רעייתו, טטיאנה נבקה, נמצאה חיובית לנגיף אך עם תסמינים קלים יותר ולא אושפזה. פסקוב שוחרר כשבועיים לאחר מכן.
 שרפה פרצה ביחידה לטיפול נמרץ בבית החולים גאורגי הקדוש בסנקט פטרבורג, שם טיפלו בחולים עם נגיף קורונה. באחת המחלקות נפטרו ארבעה חולים שהיו מחוברים למכשירי הנשמה מכניים מדגם Avant-M. מטופלת נוספת מתה בחדר סמוך. באשר לסיבת השרפה, על פי נתונים רשמיים, מדובר היה בפיצוץ באחת המכונות, בעקבות זאת השירות הפדרלי לפיקוח בתחום הבריאות, הורה על הפסקת השימוש במכונות מסוג זה.
 13 במאי – ** מחוז ארכנגלסק והמחוז האוטונומי של הניינץ החלו לנהל מגעים לאיחוד ויצירת מחוז חדש וחתמו על מזכר הבנות בנושא. זהו מיזוג המחוזות הראשון ברוסיה מאז 2008. הוחלט כי משאל עם בנושא ייערך ב-13 בספטמבר.
 הדומה הממלכתית אישרה תיקון לחוק הבחירות, במסגרתו יתאפשר לבצע הצבעה ממוחשבת מרחוק, כולל באמצעות הודעת טקסט, באינטרנט, בפורטל Gosuslugi.ru ובאמצעות משלוח טפסים דרך סניפי דואר רוסיה.
 14 במאי – סגן ראש ממשלת מחוז פנזה ושר החקלאות המחוזי אנדריי בורלאקוב, החשוד במקרה של הונאה בכספי תקציב המחוז, נעצר על ידי שירות הביטחון הפדרלי לאחר חיפושים שנערכו בביתו.
 15 במאי – בהחלטת התאחדות הכדורגל הרוסית הופסקה המשך העונה בליגת הכדורגל הלאומית (השנייה בחשיבותה) ובליגת הכדורגל המקצוענית (השלישית בחשיבותה); ליגת העל הרוסית חודשה ב-19 ביוני.
 23 במאי – אדם התפרץ לסניף של אלפא בנק במוסקבה ולקח לפחות חמישה אנשים כבני ערובה. הוא הודיע שיפוצץ את המקום, אם לא יינתן לו סכום כסף גדול. לאחר התערבות יחידת SOBR של המשמר הלאומי הוא נעצר ובני הערובה שוחררו.
 24 במאי – אירוע ירי בדרום העיר מוסקבה: בפרויקט המגורים "יאסני", שמונה אנשים היו מעורבים בקרב יריות בחניה של המתחם. האירוע הסתיים בהתערבות משטרת הפדרציה הרוסית, ללא נפגעים.
 27 במאי – ראש רפובליקת אודמורטיה אלכסנדר ברצ'אלוב נמצא חיובי לנגיף COVID-19.
 28 במאי – בעקבות מחאה על מעצרו של העיתונאי והפוליטיקאי איליה אזאר, נעצרים מספר עיתונאים ופעילים ליד בניין משטרת מוסקבה.
 3 ביוני – מצב חירום הוכרז בנורילסק בעקבות דליפת 20 אלף טון של נפט לשני נהרות בסביבת העיר. התברר שהדליפה התרחשה ב-29 במאי, בשטחה של תחנת הכוח מספר 3, בשל שקיעת מיכל אחסון הסולר וכתוצאה ממנו נשפך הדלק.
 12 ביוני – אדם אחד נהרג ושניים נוספים נפצעו בפיצוץ תחנה לחלוקת דלק בקאזאן שבטטרסטן. שירותי החירום דיווחו כי אירע פיצוץ של גז נוזלי במתקן אחסון גז של חברת גזפרום גז נוזלי בקאזאן, לאחר מכן פרצה שרפה שהכבאים הצליחו לכבותה.
 15 ביוני – גבר חמוש בשם רטמיר גאלייב, בנו של סגן ראש השירות למלחמה בסמים של אינגושטיה, ירה בשני שוטרי משטרת התנועה הרוסית בזמן שהם עיכבו מונית, בפנייה משדרות לנין לשדרות ורנאדסקי במוסקבה. השוטרים השיבו לעברו באש, שני השוטרים נפצעו והיורה מת מפצעיו בבית החולים.
 19 ביוני – ** חידוש ליגת העל הרוסית בכדורגל, עם משחק המחזור ה-23 (לראשונה מאז מרץ 2020) בין קריליה סובייטוב סמרה לאחמט גרוזני.
 נפתחה עונת 2020 של ליגת העל הרוסית ברוגבי, ללא קהל צופים.
 24 ביוני – נערך מצעד יום הניצחון שנדחה: יותר מ-14 אלף חיילים, 200 כלי רכב צבאיים ו-75 מטוסים השתתפו, שאליו הגיעו נציגים מ-13 מדינות, ביניהן הרפובליקה העממית של סין, בלארוס, מונגוליה, סרביה הודו ומולדובה.
 25 ביוני עד 1 ביולי - הצבעה על משאל העם על התיקונים לחוקת רוסיה: על פי נתוני ועדת הבחירות המרכזית, 77.92% הצביעו בעד התיקונים, שנכנסו לתוקפן ב-4 ביולי.
 30 ביוני – ** נחנכה אנדרטת רז'ב לחייל הסובייטי.
 נפתחה תנועת רכבות משא מעל גשר קרים.
 5 ביולי – 4 מחזורים לסיום העונה זניט סנקט פטרבורג זוכה באליפות שנייה ברציפות ושביעית במספר אחרי ניצחון 4:2 על קרסנודאר ובכך מבטיחה זכייה באליפות הכדורגל מהר יותר מכל קבוצה אחרת בהיסטוריה הרוסית.
 7 ביולי – איוואן ספרונוב, יועץ התקשורת של ראש סוכנות החלל הפדרלית, דמיטרי רוגוזין, נעצר בגין בגידה במולדת. בשירות הביטחון הרוסי, טענו כי ספרונוב העביר סודות מדינה לאחת מהחברות בברית נאט"ו.
 9 ביולי – ** נעצר מושל מחוז חברובסק, סרגיי פורגאל, הוא הואשם במעורבות בהזמנת רצח של יריביו
 המשטרה הרוסית פשטה על מספר גופי תקשורת עצמאיים הקשורים למיכאיל חודורקובסקי, ביניהם: מ.ב.ח. מדיה (МБХ Медиа), רוסיה הפתוחה ועוד. בנוסף, נעצרו גם מספר עיתונאים ופעילי זכויות אדם.
 11 ביולי – בין 10,000 ל-14,000 איש יצאו להפגנות המוניות בערי מחוז חברובסק בדרישה לשחרר את סרגיי פורגאל.
 12 ביולי – הושלמו ניסויים קליניים בחיסון לנגיף COVID-19 שפיתחו באוניברסיטת סצ'נוב.
 15 ביולי – תנועות האופוזיציה ערכו הפגנות במוסקבה נגד אימוץ התיקונים לחוקת רוסיה (2020); בסנקט פטרבורג ההפגנה הוחלפה בתורים ארוכים לחתימה על עצומה נגד התיקונים המוצעים; בחברובסק נמשכו ההפגנות הגדולות לתמיכה במושל העצור, סרגיי פורגאל.
 18 ביולי – בין 50,000 ל-85,000 איש יצאו לצעדת מחאה ברחובות חברובסק, קומסומולסק על אמור וולדיווסטוק בדרישה לשחרר את פורגאל.
 25 ביולי – ** בחברובסק נמשכו ההפגנות ההמוניות בדרישה לשחרר את פורגאל; בהפגנת תמיכה במוסקבה המשטרה עצרה עשרות אנשים.
 זניט סנקט פטרבורג מנצחת את חימקי בתוצאה 1:0 בגמר הגביע הרוסי בכדורגל ומשלימה דאבל ראשון מזה עשור.
 28 ביולי – תאונה בסנקט פטרבורג, לאחר התנגשות של שתי רכבות משא, שגרמה לירידה של שלושה קרונות מהפסים. 2 נפצעו.
 29 ביולי – דווח שרוסיה תהיה המדינה הראשונה בעולם לאשר חיסון לנגיף COVID-19, כבר ב-10 באוגוסט. החיסון פותח על ידי מכון גאמליה במימון הקרן הרוסית להשקעות ישירות.
 31 ביולי – הטיל פרוטון-M שוגר עם 2 לוויני תקשורת מדגם "אקספרס 103" ו"אקספרס 80" מבייקונור.
 1 באוגוסט – בחברובסק נמשכו ההפגנות ההמוניות בדרישה לשחרר את פורגאל; בהפגנת תמיכה בסנקט פטרבורג ובמוסקבה המשטרה עצרה עשרות אנשים; הפגנות תמיכה נערכו גם ביקטרינבורג, צ'ליאבינסק, קרסנודאר, אירקוטסק ובערים נוספות.
 7 באוגוסט – זניט סנקט פטרבורג זוכה ב החמישי שלה ומשלימה טרבל פנימי ראשון בתולדותיה כשהיא זוכה בקיץ אחד באליפות, גביע וסופר קאפ.
 11 באוגוסט – משרד הבריאות הרוסי אישר את חיסון Gam-COVID-Vac כתרופה לנגיף הקורונה ובכך הפכה רוסיה למדינה הראשונה בעולם לאשר חיסון למגפה.
 18 באוגוסט – המבצע הרוסי בסוריה: יועץ ביטחוני וגנרל רוסי נהרגו בפיצוץ מטען חבלה בכביש בינעירוני במרחק 15 ק"מ מדיר א-זור, סוריה, עוד 2 חיילים רוסים נפצעו.
 20 באוגוסט – ** הרעלת אלכסיי נבלני: מתנגדו של פוטין, איש האופוזיציה והבלוגר אלכסיי נבלני הובהל לבית חולים עם חשש להרעלה באמצעות גז העצבים נוביצ'וק. דווח שהוא נמצא בתרדמת. יומיים לאחר מכן, הוטס לטיפול בברלין.
 פיצוץ ברב קומות ברחוב באטובה בעיר יארוסלבל הביא למותן של 2 נשים וילד בן 8 ולפציעתם של עשרות. על פי המשטרה, הפיצוץ נגרם מדליפת גז שגרם להרס רב.
 23 באוגוסט – 20 פצועים בתאונת דרכים במוסקבה החדשה, בכביש קלוגה.
 1 בספטמבר – התפרצות נגיף הקורונה ברוסיה: רף הנדבקים מגיע ל-1,000,048, כאשר יום חמישי ברציפות ניכרת מגמת עלייה בקצב התחלואה.
 11 עד 13 בספטמבר – הבחירות לרשויות המקומיות ברוסיה: נערכו בחירות לראשי המחוזות כדוגמת מושל סבסטופול, ראש המחוז היהודי האוטונומי, מושל מחוז אירקוטסק, נשיא טטרסטן, מושל מחוז לנינגרד, מושל חבל קמצ'טקה ומושלי מחוזות נוספים.
 11 בספטמבר - ורה זבונרבה זכתה בטורניר הזוגות, יחד עם לאורה זיגמונד, באליפות ארצות הברית הפתוחה בטניס.
 15 בספטמבר – הוכרז על ביטול אליפות העולם בבנדי, שהייתה אמורה להיערך באירקוטסק, בעקבות התפרצות נגיף הקורונה ברוסיה שלא אפשרה אירוח נבחרות זרות במדינה.
 22 בספטמבר – מעצר של סרגיי טורופ.
 4 באוקטובר – נבחרת רוסיה בכדורעף עד גיל 20 זוכה באליפות אירופה אחרי שגברה על איטליה בגמר.
 7 באוקטובר – פיצוץ מחסן נשק צבאי במחוז ריאזאן הוביל לפינוי עשרה כפרים במחוז. דווח על חמישה פצועים ופינוי של יותר מ-2,300 איש מהאזור.
 9 באוקטובר – נבחרת רוסיה בכדורעף נשים עד גיל 17 זכתה באליפות אירופה אחרי שגברה על טורקיה בגמר.
 14 באוקטובר – ** ראש רפובליקת אודמורטיה לשעבר, אלכסנדר סולובייב, נידון ל-10 שנות מאסר באשמת קבלת שוחד בנוסף עליו לשלם קנס בסך 275 מיליון רובל.
 משרד הבריאות הרוסי אישר חיסון שני לנגיף בשם EpiVacCorona כתרופה לנגיף הקורונה.
 29 באוקטובר – תחנת האוטובוסים המרכזית של מוסקבה נפתחה מחדש לאחר שיפוץ בן 3 שנים.
 30 באוקטובר – מטוס אחרון מדגם טופולב Tu-154 ביצע את הטיסה האזרחית האחרונה שלו, זה היה מטוס מספר זנב RA-85757 שטס ממירני לנובוסיבירסק והיה ה־Tu-154 האחרון ששירת בתעופה האזרחית הרוסית.
 9 בנובמבר – ** סבב מינויים בממשלת רוסיה: ניקולאי שולגינוב מונה לשר האנרגיה במקומו של אלכסנדר נובאק שמונה לסגן ראש ממשלת רוסיה. אירק פייזולין מונה לשר הבינוי, ויטאלי סאבלייב החליף את יבגני דיטריך במשרד התחבורה, אלכסנדר קוזלוב יעבור מהמשרד לפיתוח האזור הארקטי והמזרח הרחוק למשרד למשאבי טבע, בעוד אלכסיי צ'קונקוב ימונה לשר לפיתוח האזור הארקטי והמזרח הרחוק.
 חייל בשם אנטון מקארוב ירה למוות בארבעה חיילים כולל במפקדו במהלך סכסוך בשדה התעופה בולטימור בעיר וורונז'.
 11 בנובמבר – בעקבות חתימת הסכם הפסקת האש בין ארמניה לאזרבייג'ן לסיום מלחמת נגורנו קרבאך, רוסיה שולחת לנגורנו קרבאך 2,000 חיילים למשימת שמירת שלום, במסגרת אוקאז של נשיא רוסיה.
 18 בנובמבר – מיכאיל מן, שר הבינוי והשיכון לשעבר נעצר על ידי ועדת החקירות הפדרלית במסגרת חקירת פרשת שחיתות.
 19 בנובמבר – המשנה לראש ממשלת מחוז מוסקבה, דמיטרי קוראקין, נעצר על ידי רשויות אכיפת החוק הפדרליות במסגרת חקירת שחיתות.
 26 בנובמבר – אנשי ועדת החקירות של רוסיה עצרו את סגן מנהל שירות בתי הסוהר הפדרלי לשעבר בעוון ניצול סמכות וגניבת כספים בגובה 189 מיליון רובלים, מתקציב השירות.
 1 בדצמבר – משטרת קאזאן עצרה את הרוצח הסדרתי רדיק טגירוב, המכונה "המטורף מהוולגה", שבשנים 2011–2012 רצח לפחות 26 נשים קשישות.
 5 בדצמבר – בסנקט פטרבורג נעצר הפובליציסט וההיסטוריון ולרי סולוביי.
 11 בדצמבר – שישה שוטרים נפגעו בשני פיצוצים במהלך מתקפה של מחבלים צ'צ'נים על מטה שירות הביטחון הפדרלי במחוז המשנה מאלוקאראצ'אייבסק שבקאראצ'אי-צ'רקסיה.
 12 בדצמבר – שני שבויים רוסיים, מקסים שוגאליי וסאמר חסן עלי סויפאן, שוחררו מלוב, אחרי ששהו בשבי מאז 2018.
 15 בדצמבר – מטוס MC-21-310 עם מנועי PD-14 רוסיים ביצע את טיסתו הראשונה.
 17 בדצמבר – עקב שימוש בסמים ממריצים, רוסיה מורחקת מהשתתפות בטורנירים בינלאומיים למשך שנתיים, כמו גם מאירוח טורנירים שכאלה.
 20 בדצמבר – באירוע לציון 100 שנה להקמת ביון החוץ הרוסי נחנכה במוסקבה תערוכה על תולדות הביון הרוסי.
 21 בדצמבר – נשיא רוסיה, ולדימיר פוטין חתם על החוק שיספק לנשיאי עבר ברוסיה חסינות מתביעות למשך כל חייהם.
 22 בדצמבר – הדומה השביעית אימצה בקריאה ראשונה הצעת חוק בנושא אחריות פלילית בגין הוצאת דיבה ולשון הרע באינטרנט, שבדרך כלל גם מחמירה את העונשים בגין הצהרות מסוג זה.
 25 בדצמבר – המשטרה במוסקבה פשטה על ביתה של פעילת האופוזיציה ליובוב סובול ועיכבה אותה לחקירה, זאת בעקבות ניסיונה להגיע לביתו של סוכן בשירות הביטחון שהיה כביכול מעורב בהרעלה של אלכסיי נבלני.
 26 בדצמבר – התפרצות נגיף הקורונה ברוסיה: רף הנדבקים עובר את ה-3,000,000, כאשר בימים האחרונים המשיכו להשבר שיאים שליליים מבחינת נדבקים חדשים ותמותה.
 27 בדצמבר – דינמו מוסקבה גוברת על זניט סנקט פטרבורג בגמר הגביע הרוסי בכדורעף גברים וזוכה בו לראשונה מזה 12 שנה.
 28 בדצמבר – ** 18 דייגים הוכרזו כנעדרים אחרי שספינת הדייג שלהם "אונגה", שיצאה אל ים ברנץ טבעה באזור נובאיה זמליה.
 2 שוטרים נהרגו במתקפה של מחבלים בעיר גרוזני שבצ'צ'ניה.
 29 בדצמבר – חקירה פלילית נפתחה מחדש נגד מתנגדו של פוטין, אלכסיי נבלני שהורעל באוגוסט.

נפטרו
(:קטגוריה:רוסים שנפטרו ב-2020)
 2 בינואר – אלכסנדר בלאגונראבוב, מהנדס ומעצב נגמ"ש מדגם "BMP-3" (נולד ב-1933)
 19 בינואר – יורי דיומין, סגן התובע הכללי של הפדרציה הרוסית וראש הפרקליטות הצבאית הכללית בשנים 1997—2000 (נולד ב-1945)
 25 בינואר – וסילי בקאלוב, מהנדס נשק ומעצב ראשי של "לשכת המחקר והבנייה המרכזית של רובי צייד" (נולד ב-1929)
 29 בינואר – אנדריי מיירסון, אדריכל, חבר האקדמיה הרוסית לאדריכלות ומדעי הבנייה וחבר במכון האדריכלים האמריקאי, היה שותף לשיפוץ מלון ריץ קרלטון מוסקבה (נולד ב-1930)
 25 בינואר – פיודור קומארוב, תרפיסט צבאי, מפקד המינהל המרכזי לרפואה צבאית של משרד ההגנה הסובייטי בשנים 1977—1989 (נולד ב-1920)
 11 בפברואר – ואלרי ריינהולד, כדורגלן סובייטי ששיחק במדי ספרטק מוסקבה בשנים 1960—1967 (נולד ב-1942)
 25 בפברואר – דמיטרי יאזוב, שר ההגנה הסובייטי האחרון והקצין האחרון שקיבל את עיטור מרשל ברית המועצות (נולד ב-1924)
 27 בפברואר – רולאן מארטירוסוב, מהנדס בחברת סוחוי, מתכנן המטוסים סוחוי Su7BKL, סוחוי Su-15, סוחוי Su-24, סוחוי Su-27 ועמד בראש צוות הפיתוח של המפציץ סוחוי Su-34 מ-1991 (נולד ב-1935)
 29 בפברואר – אלכסנדר גאורגייביץ' ודרניקוב, רוכב אופניים סובייטי, אלוף עולם 1981 (נולד ב-1959)
 17 במרץ – אדוארד לימונוב, פובליציסט רוסי, ממייסדי המפלגה הנציונל-בולשביקית (נולד ב-1943)
 25 במרץ – אינה מקארובה, שחקנית תיאטרון (נולדה ב-1926)
 7 באפריל – מישיק קזאריאן, מדען לפיזיקה (נולד ב-1948)
 15 באפריל – דניל טליסוב, פיזיקאי גרעין מהמעבדה לתהליכי פיזיקה מודולרים של המכון למחקרים גרעיניים תחת האקדמיה הרוסית למדעים (נולד ב-1984)
 16 באפריל – אלכסנדר ראדוב, במאי טלוויזיה (נולד ב-1941)
 20 באפריל – אינוקנטי סמוחוואלוב, כדורגלן רוסי (נולד ב-1997)
 27 באפריל – אנדריי ואריצ'ב, מנכ"ל מטאלואינווסט
 2 במאי – אולגה קוליקובסקאיה-רומנובה, אשת ציבור ואלמנתו של טיכון קוליקובסקי-רומנוב, אחיינו של ניקולאי השני, קיסר רוסיה (נולדה ב-1926)
 4 במאי – איגור וינוגראדוב, סמנכ"ל תאגיד "אירקוט" שעסק ברישוי מטוסי סוחוי סופרג'ט 100 (נולד ב-1955).
 5 במאי – יבגני מיקרין, המהנדס הראשי וסמנכ"ל תאגיד החלל "אנרגיה" (נולד ב-1955).
 6 במאי – דמיטרי בוסוב, אוליגרך, הבעלים של חברת Sibantratsist וחברת Vostokugol (נולד ב-1968).
 18 במאי – גלינה אוסובה, סופרת ומתרגמת (נולדה ב-1932)
 20 במאי – ולדימיר גולוב, במאי (נולד ב-1937)
 28 במאי – סרגיי מוחנטקין, פעיל זכויות אדם ואופוזיציונר (נולד ב-1954)
 5 ביוני – מיכאיל קוקשנוב, שחקן קולנוע וטלוויזיה (נולד ב-1936)
 9 ביוני – אנאטולי טרושקין, סופר וסאטיריקן (נולד ב-1941)
 15 ביוני – אנדריי וורוביוב, שר הבריאות בשנים 1991–1992 (נולד ב-1928)
 18 ביוני – מיכאיל איגנאטייב, ראש רפובליקת צ'ובשיה בשנים 2010–2019 (נולד ב-1962)
 30 ביוני – ויקטור פרוסקורין, שחקן קולנוע ותיאטרון (נולד ב-1952)
 17 ביולי – יקטרינה אלכסנדרובסקאיה, מחליקה אומנותית שייצגה את אוסטרליה (נולדה ב-2000)
 19 ביולי – רפאל זאקירוב, טייס ואיש שירותי החילוץ וההצלה, מייסד להק התעופה של המשרד למצבי חירום הרוסי (נולד ב-1948)
 25 ביולי – אלכסנדר יושקו (אנדי קארטרייט), ראפר אוקראיני-רוסי (נולד ב-1990)
 14 באוגוסט – ולנטינה לחקוסטופובה, זמרת רוסיה (נולדה ב-1965)
 29 באוגוסט – ולדימיר אנדרייב, שחקן קולנוע ותיאטרון (נולד ב-1930)
 1 בספטמבר – אירינה פצ'רניקובה, שחקנית קולנוע ותיאטרון (נולדה ב-1945)
 1 בספטמבר - בוריס קלוייב, שחקן קולנוע ותיאטרון (נולד ב-1944)
 5 בספטמבר – אלכסנדרה ליוואנסקאיה, עיתונאית (נולדה ב-1956)
 2 באוקטובר – אלכסנדר קאלייאנוב, זמר (נולד ב-1947)
 18 באוקטובר – ** איגור מורוזוב, מדען ואתנוגרף (נולד ב-1955)
 איוואן אימגרונט, ראש עיריית יאלטה (נולד ב-1961).
 20 באוקטובר – אירינה סקובצבה, שחקנית קולנוע טלוויזיה, אלמנתו של סרגיי בונדרצ'וק ואמו של ילנה ופיודור בונדרצ'וק (נולד ב-1927)
 29 באוקטובר – אולפאט מוסטאפין, ראש עיריית אופה בשנים 2018–2020 (נולד ב־1959)
 6 בנובמבר – מיכאיל ז'בנצקי, סופר וסאטיריקן (נולד ב-1934)
 14 בנובמבר – ארמן ג'יגרחניאן, שחקן קולנוע ותיאטרון (נולד ב־1935)
 17 בנובמבר – רומן ויקטיוק, במאי תיאטרון (נולד ב-1936)
 23 בנובמבר – ויקטור זימין, מדינאי, ראש רפובליקת חקסיה בשנים 2009–2018 (יליד 1962)
 30 בנובמבר – אירינה אנטונובה, מבקרת אמנות מומחית בתחום בציור באיטלקי בתקופת הרנסאנס, מנהלת (1961—2013) ולאחר מכן נשיאת מוזיאון פושקין (2013—2020) (ילידת 1922)
 2 בדצמבר – בוריס פלוטניקוב, שחקן קולנוע ותיאטרון (נולד ב-1949)
 5 בדצמבר – ויקטור פונדלניק, כדורגלן (נולד ב-1937)
 8 בדצמבר – יבגני שאפושניקוב, שר ההגנה האחרון של ברית המועצות (נולד ב-1942)
 9 בדצמבר – אלכסנדר סומויילוב, שחקן קולנוע ותיאטרון (נולד ב-1952)
 12 בדצמבר – ולנטין גאפט, שחקן קולנוע ותיאטרון (נולד ב־1935)
 13 בדצמבר – אנדריי סאפונוב, זמר וגיטריסט (נולד ב-1956) ואלכסנדר זיריאנוב, לוחם, מפקדה הראשון של יחידת SOBR (נולד ב-1951)
 21 בדצמבר – אלכסנדר קורליאנדסקי, אנימטור (נולד ב־1937)
 26 בדצמבר – ג'ורג' בלייק, מרגל (נולד ב־1922)

ראו גם 
 2020

קישורים חיצוניים

הערות שוליים